**Jegyzőkönyv**

**Budapest Főváros II. Kerületi Önkormányzat**

**Képviselő-testületének**

**Településüzemeltetési, Környezetvédelmi és Közbiztonsági Bizottsága**

**2020. október 29- i üléséről**

**Készült**: A Településüzemeltetési, Környezetvédelmi és Közbiztonsági Bizottság 2020. október 29-i rendes ülésén 13:00 órai kezdettel a Budapest II. kerületi Polgármesteri Hivatal, (Budapest II. kerület Mechwart liget 1. földszint, nagytárgyaló terem) hivatalos helyiségében.

**Jelen vannak**: **érkezett:**

 Besenyei Zsófia a Bizottság elnöke 13:00

 Juhász Veronika a Bizottság képviselő tagja 13:00

 Majoros András a Bizottság képviselő tagja 13:00

 Riczkó Andrea a bizottság képviselő tagja 13:00

 Ernyey László a bizottság képviselő tagja 13:00

 Tóth Csaba Róbert a Bizottság képviselő tagja 13:00

 Sánta Zsófia a Bizottság nem képviselő tagja 13:00

 Tran-Lam Péter Hue a Bizottság nem képviselő tagja 13:00

**Távolmaradást jelentett be**: dr. Pesti Ivett a Bizottság nem képviselő tagja

 Szabados Péter a Bizottság nem képviselő tagja

 Szörcsök László a Bizottság nem képviselő tagja

**Polgármesteri Hivatal részéről**: dr. Silye Tamás igazgató

 Kalocsai Tímea igazgató

Nagy Zsuzsanna osztályvezető

**Jegyzőkönyvvezető**:Páliné Csákfalvi Magdolna bizottsági ügyintéző

Besenyei Zsófia, a Településüzemeltetési, Környezetvédelmi és Közbiztonsági Bizottság elnöke (a továbbiakban: Elnök) megállapítja, hogy a Bizottság 11 tagja közül 8 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Tran-Lam Péter Hue a Bizottság tagja személyében, majd a javaslatot szavazásra bocsájtja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**362/2020. (X.29.) határozata**

A Településüzemeltetési, Környezetvédelmi és Közbiztonsági Bizottság úgy dönt, hogy a jelen jegyzőkönyv hitelesítésével Tran-Lam Péter Hue a Bizottság nem képviselő tagja tagját bízza meg.

(nyolc bizottsági tag van jelen, 8 igen, 0 nem, 0 tartózkodott)

dr. Silye Tamás igazgató 13:05 órakor távozott, az ülés hivatalos helyiségéből.

Elnök bejelenti a Bizottságnak, hogy Polgármester Úr tájékoztatta arról, hogy az **1. számú napirendi pont** mely így hangzik:

„Javaslat közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017.(III.24.) önkormányzati rendelet módosítására elkészített Képviselő-testületi előterjesztés véleményezése” lefog kerülni **a mai Testületi ülés** napirendi pontjai közül, ezért okafogyottá vált, hogy ezt most tárgyalja a Bizottság. A javaslat a következő: ez most lekerül a napirendről és a 2-s napirendi pont kerül a helyére, az egyebek pedig a 2-s. napirendi pont lesz.

 Elnök ezt követően szavazásra bocsátja a módosított napirend összeállításra vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**363/2020. (X.29.) határozata**

**Napirend 1. pont**

Javaslat a Budapest Főváros II. Kerületi Önkormányzat közigazgatási területén található várakozási övezetben a Felhévíz Újlak – Szemlőhegy és a Víziváros területeken *(határoló területek: a Margit körút – Széna tér – Csalogány utca – Bem rakpart által határolt területen, beleértve a határoló utakat és tereket és a Széll Kálmán tér, valamint a Margit körút – Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca – Pusztaszeri út – Szépvölgyi út – Árpád fejedelem útja által határolt területen, beleértve – a Margit körút kivételével – a határoló utakat és tereket)* forgalom optimalizálás céljából a parkolási üzemidő 20:00 óráig történő kiterjesztésére

 (zárt ülést nem igényel)

**Előterjesztő:** Kalocsai Tímea városüzemeltetési igazgató

**Készítette:** Nagy Zsuzsannaparkolási osztály osztályvezető

**2. / Egyebek**

(nyolc bizottsági tag van jelen, 8 igen, 0 nem, 0 tartózkodott)

Elnök: térjünk át az új egyes napirendi pontunkra. Kérdezem, hogy esetleg az előterjesztő esetleg szeretne-e az előterjesztéssel kapcsolatosan néhány mondatot mondani?

Kalocsai Tímea igazgató: ha van kérdés válaszolok.

Ernyey László a bizottság képviselő tagja: azt szeretném kérni, hogy erről most ne döntsünk. Olyan rendeletről beszélünk, amit tegnap nem fogadott el a Főváros.

Kalocsai Tímea igazgató: ez rendelet egy élő rendelet. Amennyiben ez elfogadásra kerül akkor a Képviselő Testületnek kell kezdeményezni a főváros felé, hogy mi szeretnénk ezt a módosítást létrehozni.

Ernyey László: akkor mi lett volna az a tegnapi rendelet, amit tegnap nem fogadott el a Főváros?

Kalocsai Tímea: ez nincs abban a rendeletben. Minden esetben, ha bővítünk vagy üzemidőt, változtatunk vagy a parkolás költségét változtatjuk, azt nekünk kell először helyi rendeletben kezdeményezni a Főváros felé. Csak akkor épül be a Fővárosi rendeletben, ha a Főváros a mi kezdeményezésünket megszavazza. Tehát először mi kezdünk.

dr. Sánta Zsófia bizottsági tag: az zavarja meg itt a rendszert, ami a hatálybaléptetés tehát Fővárosi közgyűlés rendeletben szereplő hatályba lépés napjához igazítja.

Kalocsai Tímea igazgató: nekünk erre fel kell készülnünk, nekik ezt el kell fogadni.

Elnök: szerintem jogilag ez rendben van. Mi kezdeményezzük ők is meg tárgyalják.

Kalocsai Tímea igazgató: ők még dönthetnek úgy, hogy nem támogatják.

Ernyey László a bizottság képviselő tagja: a rendelet tartalmával egyetértek, de most tartózkodni, fogok, én másképp lettem ez ügyben tájékoztatva, most per pillanat nem ismerem ki magamat a helyzeten.

Majoros András a bizottság képviselő tagja: Víziváros vonatkozásában az első kerülettel hasonló összehangolással számíthatunk-e, illetve mire lehet számítani a Csalogány utca másik oldalán hasonló dologban, illetve a Pusztaszeri- Felhévízi- Csejtei utca sarkán van egy olyan rész, ami nem egyértelmű, hogy fizetős-e vagy sem? Konkrétan van egy rész, amit háromszögnek hívnak a környékbeliek, ahol most nem kell fizetni, a parkolásért.

Kalocsai Tímea igazgató: a Víziváros esetében az a tapasztalat, hogy a lakosok elmondása szerint, akik átmennek a Margitszigetre, Pestre stb. ide pakolják le az autójukat. Ezt próbáljuk meg ezzel leszűkíteni. A vízivárosi rész borzasztóan kevés parkolóhellyel rendelkezik és ez még bővíthető. A lakosság szempontjából ez elég nagy problémát jelent.

Az első kerületnek a díjtétele vagy az üzemideje, most nem tudom megmondani, hogy fog-e változni vagy sem.

Elnök: én is Vízivárosi képviselő vagyok, és rengeteg megkeresés kaptam, hogy kérik, hogy este nyolcig legyen kiterjesztve az üzemidő. Én úgy informálódtam, hogy a polgármesteri kihelyezett fogadóórákon ez állandó téma volt. Úgy- hogy ezt próbáljuk most szabályozni és beépíteni.

Juhász Veronika a bizottság képviselő tagja: volt egy olyan elgondolás, hogy esetleg Széll Kapu garázsban tudnának a lakosok ingyen vagy kedvezményesen parkolni, akkor lenne kedvező számukra a parkolás díja.

Kalocsai Tímea igazgató: a Vízivárossal kapcsolatos kérdésekre válaszolva jelzi, hogy Szabó Gyula Alpolgármester Úr foglalkozik, ezzel a kérdéssel. Igények továbbítása az Alpolgármester Úr felé történik. Meghirdetésre került a hatásterületen élők számára ez a lehetőség. Már továbbítottunk is igényeket.

**Napirend 1. pont**

Javaslat a Budapest Főváros II. Kerületi Önkormányzat közigazgatási területén található várakozási övezetben a Felhévíz Újlak – Szemlőhegy és a Víziváros területeken *(határoló területek: a Margit körút – Széna tér – Csalogány utca – Bem rakpart által határolt területen, beleértve a határoló utakat és tereket és a Széll Kálmán tér, valamint a Margit körút – Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca – Pusztaszeri út – Szépvölgyi út – Árpád fejedelem útja által határolt területen, beleértve – a Margit körút kivételével – a határoló utakat és tereket)* forgalom optimalizálás céljából a parkolási üzemidő 20:00 óráig történő kiterjesztésére.

**1.) A Főv. Kgy. Rendelet 5. számú melléklet 1. alpontjában jelzett, 20:00 óráig terjedő üzemidő kiterjesztéssel egyetért, és azt elfogadásra javasolja a Képviselő-testület felé.**

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**364/2020. (X.29.) határozata**

A Budapest Főváros II. Kerületi Önkormányzat 24/2019. (XI.18.) rendeletének 5. számú melléklete alapján a Településüzemeltetési, Környezetvédelmi és Közbiztonsági Bizottság az 5.5. pont szerinti, átruházott hatáskörében eljárva úgy dönt, hogy

**1.)** A **Főv. Kgy. Rendelet** 5. számú melléklet 1. alpontjában jelzett, 20:00 óráig terjedő üzemidő kiterjesztéssel **egyetért és azt elfogadásra javasolja a Képviselő-testület felé.**

Felelős: TKKB

Határidő: a KT soron következő ülése

(nyolc bizottsági tag van jelen, 5 igen, 0 nem, 3 tartózkodott)

**2.) Főv. Kgy. Rendelet 1. számú mellékletében jelzett, időtartam-korlátozásra vonatkozó előterjesztéssel egyetért és a Főv. Kgy. Rendelet módosítását javasolja a Képviselő-testület felé.**

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**365/2020. (X.29.) határozata**

A Budapest Főváros II. Kerületi Önkormányzat 24/2019. (XI.18.) rendeletének 5. számú melléklete alapján a Településüzemeltetési, Környezetvédelmi és Közbiztonsági Bizottság az 5.5. pont szerinti, átruházott hatáskörében eljárva úgy dönt, hogy

**2.) Főv. Kgy. Rendelet** 1. számú mellékletében jelzett, időtartam-korlátozásra vonatkozó előterjesztéssel **egyetért és a Főv. Kgy. Rendelet módosítását javasolja a Képviselő-testület felé.**

Felelős: TKKB

Határidő: a KT soron következő ülése

(nyolc bizottsági tag van jelen, 5 igen, 0 nem, 3 tartózkodott)

**3.) A jogalkotásról szóló 2010. évi CXXX. törvény 7. § (3) bekezdés értelmében javasolja a Képviselő-testület felé, hogy az 1-2. pontban szereplő módosítások hatályba lépésének napja a II. kerület közigazgatási területén a járművel várakozás rendjének kialakításáról és az üzemképtelen járművek tárolásának szabályzásáról szóló 14/2010. (VI. 24.) önkormányzati rendelet módosítása esetén a Főv. Kgy. Rendeletben szereplő hatálybalépés napja legyen.**

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**366/2020. (X.29.) határozata**

A Budapest Főváros II. Kerületi Önkormányzat 24/2019. (XI.18.) rendeletének 5. számú melléklete alapján a Településüzemeltetési, Környezetvédelmi és Közbiztonsági Bizottság az 5.5. pont szerinti, átruházott hatáskörében eljárva úgy dönt, hogy

**3.)** A jogalkotásról szóló 2010. évi CXXX. törvény 7. § (3) bekezdés értelmében **javasolja a Képviselő-testület felé**, hogy az 1-2. pontban szereplő **módosítások hatályba lépésének napja** a II. kerület közigazgatási területén a járművel várakozás rendjének kialakításáról és az üzemképtelen járművek tárolásának szabályzásáról szóló 14/2010. (VI. 24.) önkormányzati rendelet módosítása esetén **a Főv. Kgy. Rendeletben szereplő hatálybalépés napja legyen.**

Felelős: TKKB

Határidő: a KT soron következő ülése

(nyolc bizottsági tag van jelen, 5 igen, 0 nem, 3 tartózkodott)

**4.)** **A jelenlegi parkolási üzemidő 8:30 órai kezdetének felülvizsgálatát javasolja a Képviselő-testület felé, javasolja továbbá a gyermekes családok számára nyújtható bölcsődei, óvodai és iskolai elhelyezéshez igazodó türelmi idő alkalmazhatóságának vizsgálatát.**

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**367/2020. (X.29.) határozata**

A Budapest Főváros II. Kerületi Önkormányzat 24/2019. (XI.18.) rendeletének 5. számú melléklete alapján a Településüzemeltetési, Környezetvédelmi és Közbiztonsági Bizottság az 5.5. pont szerinti, átruházott hatáskörében eljárva úgy dönt, hogy

**4.)** A jelenlegi parkolási üzemidő 8:30 órai kezdetének felülvizsgálatát javasolja a Képviselő-testület felé, javasolja továbbá a gyermekes családok számára nyújtható bölcsődei, óvodai és iskolai elhelyezéshez igazodó türelmi idő alkalmazhatóságának vizsgálatát.

Felelős: TKKB

Határidő: a KT soron következő ülése

(nyolc bizottsági tag van jelen, 8 igen, 0 nem, 0 tartózkodott)

**Besenyei Zsófia** Tran-Lam Péter Hue

**a bizottság elnöke a bizottság tagja**

 **jkv hitelesítő**

**aláírás dátuma: aláírás dátuma**

 Az ülés befejezés időpontja: 13:21 óra

A jegyzőkönyvet készítette: Páliné Csákfalvi Magdolna